Nordjyllands Politi undersøger om der var en fjerde hashsmugler med i aktionen på Ålbæk Havn i søndags.

Der var tre smuglere involveret i dramaet på Ålbæk Havn i søndags. Eller var der egentlig fire? Den teori undersøger Nordjyllands Politi pt. ifølge Nordjyske.dk. - Vi kan ikke udelukke, der har været en 4. mand. Vi har jo beslaglagt tre biler og en båd og arbejder derfor ud fra, at der har været en 4. mand, siger politiinspektør Verner Holm. Verner Holm forklarer desuden, at hashsmuglerne formentlig har brugt en speedbåd som et alternativ til at sejle større mængder hash i en lastbil med færge over bæltet. Både de norske og danske toldere har i det seneste år konfiskeret store mængder hash.